
Besøk på to praksisplasser uke 15

I uke 15 dro de fleste tredjeårsstudenter på studietur. Av ulike grunner, var det flere som ikke hadde mulighet til å delta. Jeg var en av dem. Nedenfor har jeg skrevet litt om de to praksisstedene jeg valgte for denne uken. Er ikke helt sikker på hva kravet for denne rapporten er, men må jeg skrive en mer utførlig rapport, så gjør jeg det.

1) Mottagelsen

Årsaken til at jeg valgte mottagelsen var for å finne ut om det ville kunne være et passende sted for meg å jobbe. På mottagelsen har sykepleier en helt annen måte å jobbe på enn på en vanlig sengepost. Det akutte tiltrekker meg, men skremmer meg litt også. Jeg regnet ikke ut at jeg ville finne ut om denne arbeidsmåten passet for meg kun i løpet av denne dagen, men jeg ville i hvert fall få en smakebit. Dette var min eneste sjanse for et lite innsyn på avdelingen. Jeg hadde ringt og avtalt lenge i forvegen, og ble veldig godt mottatt. Mottagelsen består av flere rom. Min praksisdag ble på kirurgisk akuttrom. En mannlig sykepleier (David) var med meg hele dagen. Jeg hadde en kjempedag. Fikk tatt imot nye pasienter. Satt mange venefloner, hengt opp væske, puls + blodtrykk, observasjoner. Årsaken til pasientenes innleggelser var alt fra lårhalsbrudd til motorsykkelulykke. Dagen var helt topp. Etter noen års erfaring, kunne jeg godt tenke meg å jobbe nettopp her.

2) Beitostølen helsesportsenter (BHSS)

Beitostølen har en riksdekkende funksjon innen spesialisert rehabilitering for fysisk funksjonshemmede. Flere ganger har jeg vært personlig assistent for ulike handikappede på Beitostølen Helsesportsenter. Blant annet min søster, som er sterkt synshemmet. Kanskje jeg en gang i livet kunne tenke meg å jobbe et slikt sted, med mulighet for mye trening og friluftsliv. Den perfekte kombinasjon mellom jobb og fritid. Jeg hadde avtalt en praksisdag sammen med sykepleier (Heidi) lenge i forveien. Da jeg møtte opp hadde de glemt at jeg skulle komme, og det var en mengde møter den dagen. Men jeg fikk sett litt av hva sykepleiers oppgaver består i. Fikk også pratet med noen pasienter. Skulle gjerne hatt flere dager, for bedre å kunne sette meg inn i sykepleiers hverdag på et slikt sted.
